Na temelju članka 98. i članka 118. stavka 2. podstavka 3. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12. – pročišćeni tekst, 94/13. i 152/14.) Školski odbor Osnovne škole prof. Franje Viktora Šignjara, Virje, dana 18. siječnja 2016. godine donosi

**PRIJEDLOG STATUTARNE ODLUKE O**

**IZMJENAMA I DOPUNAMA STATUTA**

**OŠ PROF. FRANJE VIKTORA ŠIGNJARA, VIRJE**

**Članak 1.**

U članku 85. Statuta Osnovne škole prof. Franje Viktora Šignjara: Klasa: 012-03/15-01/01, Urbroj: 2137-41-03/15-2 od 13. 04. 2015. g. ( u daljnjem tekstu Statut) iza stavka 2. dodaje se novi stavak 3. koji glasi:

„ (3) U roku od 8 dana od sjednice Školskog odbora na kojoj su utvrđeni kandidati koji ispunjavaju uvjete natječaja za ravnatelja Škole i koji su ponude dostavili u propisanom roku, sazivaju se sjednice Učiteljskog vijeća, Vijeća roditelja i skupa radnika. “

**Članak 2.**

U članku 87. dodaje se stavak (8) koji glasi:

„(1) Natječaj za izbor ravnatelja mora se ponoviti i ako nijedan kandidat za ravnatelja Škole ne dobije većinu ukupnog broja glasova Školskog odbora.

**Članak 3.**

U Statutu članak 116. mijenja se i glasi:

„(1) Učenikove izostanke i kašnjenja na nastavu i druge oblike odgojno-obrazovnog rada roditelji ili skrbnici su dužni opravdati u roku od 7 dana od izostanka učenika liječničkom ispričnicom ili ispričnicom nadležne institucije, koju je potpisao i roditelj. Roditelj ili skrbnik je dužan javiti razredniku razlog izostanka najkasnije drugi dan nakon izostanka učenika.

(2) Tijekom školske godine roditelj ili skrbnik može osobno ili pisanim putem opravdati izostanak svog djeteta za koji nije dostavljena ispričnica iz stavka 1. ovoga članka u trajanju od najviše tri radna dana, koji ne mogu biti uzastopni.

(3) Neopravdanim izostankom ne smatra se izostanak s nastave za koji je roditelj ili skrbnik unaprijed tražio i dobio odobrenje, i to:

* u hitnim slučajevima usmeno od učitelja za izostanak s njegovog sata,
* pisano od razrednika za izostanak do 3 radna dana,
* pisano od ravnatelja za izostanak do 7 radnih dana
* pisano od Učiteljskog vijeća za izostanak do 15 radnih dana.“.

**Članak 4.**

Članak 171. Statuta mijenja se i glasi:

„Roditelji odnosno skrbnici dužni su brinuti da učenici ispunjavaju svoje obveze te izostanke učenika opravdati sukladno članku 116. Statuta.“

**Članak 5.**

Ova Odluka Stupa na snagu osmog dana od objave na oglasnoj ploči Škole.

KLASA:012-03/15-01/01

URBROJ:2137-41-03/15-3

Virje, 18. siječnja 2016.

 Predsjednica Školskog odbora:

 Lidija Šiptar,dipl. učiteljica